Public procurement notice: Contract Award Notice
Published: 2025-11-07
Buyer: Jyväskylän Ammattikorkeakoulu Oy
Country: FI
Region: FI1B1
Contract type: Services
Procedure: Open procedure
CPV classification: 72400000
Estimated value: 169800 EUR
Submission deadline: 2030-02-22
Award criteria: price, quality

Technical requirements: HANKINTALAIN MUKAISEN RIKOSREKISTERIOTTEEN ESITTÄMISVELVOLLISUUS

Hankintalain 80 §:n mukaan hankintayksikön on suljettava tarjoaja tarjouskilpailun ulkopuolelle, jos hankintayksikön tiedossa on, että tarjoaja taikka sen hallinto-, johto- tai valvontaelimen jäsen tai edustus-, päätös- tai valvontavaltaa käyttävä henkilö on rikosrekisteristä ilmenevällä lainvoimaisella tuomiolla tuomittu 80 §:ssä mainitusta rikoksesta rangaistukseen. 

Hankintayksiköllä on velvollisuus tarkastaa pakolliset poissulkemisperusteet tarjouskilpailun voittaneiden tarjoajien osalta ennen hankintasopimuksen tekemistä. Hankintapäätöksen tiedoksiannon jälkeen voittaneet tarjoajat ovat velvollisia toimittamaan a) Oikeusrekisterikeskuksen otteen rikosrekisteristä taikka b) tarjoajan tai sen hallinto-, johto- tai valvontaelimen jäsenen tai edustus-, päätös- tai valvontavaltaa käyttävän henkilön alkuperämaan tai sijoittautumismaan toimivaltaisen viranomaisen antaman otteen rikosrekisteristä hankintayksikölle.

Rikosrekisteriotteet tulee toimittaa:
1) hankintalain 80 §:ssä tarkoitetuista henkilöistä (hankintamenettelyote). Käytännössä näitä henkilöitä ovat yrityksen pää- tai toimitusjohtaja, yrityksen varatoimitusjohtaja ja nimenkirjoittajat, prokuralain (130/1979) tarkoittamat prokuristit, yhdistyksen puheenjohtaja, yksityinen elinkeinonharjoittaja, avoimen yhtiön yhtiömiehet sekä kommandiittiyhtiön vastuunalainen yhtiömies. Asiassa voidaan huomioida myös muut yhtiön tai muun oikeushenkilön kuten säätiön edustajat ja
2) yrityksestä itsestä (yhteisösakko-ote). 

Rikostaustan selvittämiseksi esitetty rikosrekisteriote ei saa olla 12 kuukautta vanhempi.

Rikosrekisteriotteen tiedot ovat aina salassapidettäviä. Toistaiseksi rikosrekisteriotteita ei voida käsitellä sähköisesti. Tilaaja palauttaa tai tuhoaa rikosrekisteriotteet tarkistuksen jälkeen.

Otteiden toimittamistavasta ja ajankohdasta tulee sopia kirjallisesti hankintayksikön kanssa välittömästi hankintapäätöksen tiedoksiannon jälkeen. Otteet on toimitettava viivytyksettä, eikä otteiden toimittamisessa esiintyvät viivästykset saa aiheuttaa kohtuutonta haittaa tilaajalle tai sopimuskauden alkamiselle, mikäli viivästys johtuu tarjoajasta johtuvasta syystä.Lisätietoa hankintalain mukaisesta rikosrekisteriotteesta ja sen pyytämisestä löytyy osoitteesta www.oikeusrekisterikeskus.fi .
Hankinnan kohteena on Jyväskylän ammattikorkeakoulun www.jamk.fi-verkkopalvelun sovellustuki-, ylläpito- ja jatkokehityspalvelut sekä käyttöpalvelut (hosting). Verkkopalvelun alustana on Drupal 10. Jäljempänä verkkopalveluun viitataan termillä jamk.fi. 
Hankittavaan palvelukokonaisuuteen kuuluvat
• Nykyisen Drupal-verkkopalvelun teknisen ympäristön haltuunotto
• Drupal-palveluiden tuki ja sovellusylläpito jatkuvana palveluna 
• Drupal-ympäristön käyttöpalvelut (hosting) 
• Erikseen tilattava jatkokehitystyö (pienkehitys, projektit)
• Optio: tuki seuraaville 
   o Jamkin Matomo-verkkoanalytiikka 
   o Evästehallinta 

Jamk hakee pitkäaikaista kumppania Jamk.fi-sivuston ylläpitoon ja kehittämiseen. Edellytämme valittavalta kumppanilta vahvaa kokemusta ja osaamista Drupalista, kokemusta koulutusalan verkkopalveluista, proaktiivista otetta verkkopalvelun kehittämiseen yhteistyössä kanssamme, vahvaa saavutettavuusosaamista ja kykyä toimia kustannustehokkaasti.  

Valittavalla toimittajalla on kokonaisvastuu Jamkin Drupal-sivuston haltuunotosta, teknisestä ympäristöstä, sovellusylläpidosta ja tuesta sekä käyttöpalveluista (hosting) ja näihin liittyvän dokumentaation pitämisestä ajan tasalla. Toimittaja vastaa myös projektinhallinnasta sekä haltuunottovaiheessa että ylläpito- ja jatkokehitysvaiheessa.  Jatkokehitysvaiheessa toimittajan odotetaan vastaavan yhdessä sovittujen muutosten toteuttamisesta sisältäen tarvittavat määrittely- ja suunnittelutyöt, teknisen toteutuksen sekä tarvittavan käyttöliittymä- ja visuaalisen suunnittelun.

Toimittajan on mahdollista käyttää alihankkijoita tai kumppaneita (jatkossa alihankkijat). Alihankkijat on ilmoitettava tarjousta jätettäessä (ESPD-lomake).

Jamkin verkkopalvelukokonaisuudessa on Drupal-alustalla olevan www.jamk.fi-sivuston lisäksi myös muita sivustoja, esimerkiksi WordPress-alustalla olevat julkiset verkkosivustot Avoimet oppimateriaalit, Help ja Jamk Arena. Muut sivustot eivät ole mukana verkkopalvelun sovellustuki-, ylläpito- ja jatkokehityspalveluita koskevassa kilpailutuksessa muuten kuin optioiden osalta (sivustot ovat mukana Jamkin Matomo-analytiikassa ja evästehallinnassa).

Jyväskylän ammattikorkeakoulun tavoitteena on, että Jamk.fi-sivuston haltuunottoprosessi voidaan käynnistää marraskuussa 2025.  Jamk.fi-sivuston tulee olla julkaistuna, käytettävissä ja valitun toimittajakumppanin ylläpidossa viimeistään 27.1.2026. 

Sivuston haltuunoton ja ylläpitoon siirtymisen aikataulu ja vaiheistus sovitaan valittavan toimittajan kanssa. Toimittajan on tarjouksessaan kuvattava realistinen ehdotuksensa aikataulusta.  Haltuunotto on aikataulutettava yhteishakujen aikataulut sekä joulun loma-ajat huomioiden. Lisäksi aikataulussa on oltava riittävästi aikaa esimerkiksi tarvittaville palavereille eri osapuolien kanssa. 

Tarkempi kuvaus hankinnan kohteesta on tarjouspyynnön liitteenä. 

Hankintayksikkö ei ole jakanut hankintaa eri osiin taloudellisista syistä.
Hintalomakkeen mukainen hinta. Maksimipisteet 40. Edullisimman hinnan antanut tarjoaja saa täyden hintapisteet. Muiden hintapisteet määräytyvät kaavalla: 
(edullisimman tarjouksen kokonaishinta/vertailtavan tarjouksen kokonaishinta) * hinnasta saatavat maksimipisteet. Optioiden hinnat eivät sisälly vertailuhintaan.
Laadullisen arvioinnin kysymyksiin annettuja vastauksia käytetään tarjousvertailuun pisteyttämällä vastaukset. Jokainen laadullisen arvioinnin  lomakkeen kysymyskohdan vastaus arvioidaan seuraavasti: skaalalla 0 –  9, riippuen kysymyskohdan maksimipistemäärästä.

• Heikko, vastaa heikosti tavoitteisiin ja vaatimuksiin ja/tai vastaus puuttuu tai on heikosti laadittu 
• Tyydyttävä, vastaa tyydyttävästi tavoitteisiin ja vaatimuksiin ja/tai vastaus on tyydyttävästi laadittu
• Hyvä, vastaa hyvin tavoitteisiin ja vaatimuksiin ja/tai vastaus on hyvin laadittu
• Kiitettävä, vastaa kiitettävästi tavoitteisiin ja vaatimuksiin ja/tai vastaus on kiitettävästi laadittu

Jokaiselle kysymyskohdalle on määritelty maksimipisteet ja ne ovat näkyvissä jokaisen kysymyskohdan lopussa (maksimipisteet). Yksi kysymyskohta voi koostua useasta kysymyksestä. 

Vastaukset arvioidaan seuraavien näkökulmien perusteella: 
a. Vastauksen kattavuus: Vastaako toimittaja kaikkiin kysymyskohdassa esitettyihin kysymyksiin? Vastaako toimittaja esitettyihin kysymyksiin vai ovatko vastaukset aiheen sivusta? Pohditaanko vastauksissa aiheita eri näkökulmista? 
b. Vastauksen soveltuvuus: Soveltuuko vastaus tilaajan tarpeisiin ja tavoitteisiin? Onko vastaaja tutustunut tilaajan tarpeisiin, tavoitteisiin ja vaatimuksiin? 
c. Vastauksen havainnollisuus: Esitteleekö tarjoaja vastuksen asiakaslähtöisesti ja ymmärrettävästi hyödyntämällä tarvittaessa myös kuvia tai kuvioita? Ovatko mahdolliset esimerkit kuvaavia ja havainnollisia?

Laadullisen arvioinnin pisteet lasketaan yhteen ja tarjoaja saa tältä osa-alueelta yhteenlasketut laatupisteet sellaisenaan kokonaisvertailuun.
Valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen. Tiedoksisaantipäivää ei lasketa mukaan valitusaikaan. Valituksen tulee olla perillä valitusajan viimeisenä päivänä ennen markkinaoikeuden aukioloajan päättymistä.


Winner: Digitalist Open Tech Finland Oy
Award value: 169800
Number of bids: 7